বুধবার রাতে বাগুইআটি থানার পুলিসের কাছে গোপন সূত্রে খবর আসে। পুলিস খবর পায় যে, নারায়ণতলা খেলার মাঠে ৮ থেকে ১০ জন সশস্ত্র দুস্কৃতী জড়ো হয়েছে। খবর পাওয় মাত্র নারায়ণতলা খেলার মাঠে হানা দেয় বাগুইআটি থানার পুলিস। পুলিস হানা দিতেই বেশ কয়েকজন পালিয়ে যায়। তবে ৩ জনকে হাতেনাতে ধরে ফেলে পুলিস। ধৃতদের কাছ থেকে বেশকিছু ধারালো অস্ত্র, লোহার রড, তালা ভাঙার যন্ত্রাংশ উদ্ধার করা হয়েছে। ধৃতদের জিজ্ঞাসাবাদ করে পুলিশ জানতে পেরেছে যে, ডাকাতির উদ্দেশেই জড়ো হয়েছিল দুষ্কৃতীরা। ধৃতদের মধ্যে ২ জন শ্যামপুকুর থানা এলাকার বাসিন্দা। একজন বাগুইহাটি থানা এলাকার বাসিন্দা।